The Caretaker (film)
The Caretaker () je britanski crno-bijeli igrani film snimljen 1963. godine u režiji Clivea Donnera. Predstavlja adaptaciju istoimene drame Harolda Pintera koji je također napisao scenario. Radnja se događa u malom londonskom stanu gdje je mladić po imenu Aston (čiji lik tumači Alan Bates) primio starog skitnicu Daviesa (čiji lik tumači Donald Pleasance), a što izaziva bijes Astonovog mlađeg brata Micka (čiji lik tumači Robert Shaw). The Caretaker je snimljen sa izuzetno niskim budžetom; usprkos toga su u njemu Bates i Pleasance ponovili svoje izuzetno hvaljene i popularne uloge sa pozornice, a jedino je Shaw predstavljao novog glumca. Za tadašnje standarde se isticao neobičnom zvučnom podlogom u kojoj nije bilo nikakve muzike, kao i dijalozima koje je bilo moguće protumačiti na različite načine. Bio je premijerno prikazan na Berlinskom filmskom festivalu gdje je dobio izvanrednu nagradu Srebrni medvjed.

Izvori

Vanjske veze

The Caretaker at BFI Screenonline
The Caretaker at Haroldpinter.org

Britanski filmovi
Dramski filmovi
Authority control 2